ai4bharat/Pralekha huggingface dataset:
नागरिक उड्डयन मंत्रालय
नागर विमानन मंत्रालय द्वारा ‘सभी के लिए उड़ान’ विषय वस्तु के साथ ‘विमानन सम्मेलन 2019’ का आयोजन
सम्मेलन भारतीय विमानन के भविष्य के विषय में हमारी परिकल्पना-2040 को हकीकत में बदलने की तैयारी के लिए प्रमुख उद्योगपतियों, सरकार और नियामकों को एक स्थान पर लाएगा – सुरेश प्रभु
नये खण्डों को प्रोत्साहित कर और खोलकर उद्योग के विकास के लिए प्रतिबद्ध – जयंत सिन्हा
30 प्रमुख उद्योगपतियों से लेकर 200 से अधिक प्रतिनिधि ‘द्रोण-इकोसिस्टम नीति रोडमैप, भारत में क्षेत्रीय परिवहन विमान सहित विमान और उससे जु़ड़े उपकरणों के निर्माण के लिए रोडमैप’, ‘भारत से विमानों के लिए वित्त पोषण और पट्टे- परियोजना रुपया रफ्तार’, राष्ट्रीय विमान कारगो नीति और भारतीय हवाई अड्डों को अगली पीढ़ी के विमानन केन्द्रों में बदलने का मिशन तैयार करने के बारे में विचार-विमर्श करेंगे
नागर विमानन मंत्रालय, भारतीय विमानपत्तन प्राधिकरण, एएआईसीएलएएस और भारतीय परिसंघ के सहयोग से कल  से नई दिल्ली में विमानन सम्मेलन 2019 का आयोजन कर रहा है, जिसकी विषय वस्तु है “सभी के लिए उड़ान”।
केन्द्रीय नागर विमानन मंत्री श्री सुरेश प्रभु ने कहा कि “सभी के लिए उड़ान” की सरकार की परिकल्पना को हकीकत में बदलकर सरकार की यह प्रतिबद्धता सामने आती है कि भारतीय विमानन क्षेत्र में वह क्रांति लाना चाहती है। उन्होंने दोहराया कि बड़े पैमाने पर सफल ग्लोबल विमानन शिखर सम्मेलन-2019 के दौरान 85 देशों के प्रतिनिधि और विश्व की 1300 से अधिक विमानन बिरादरी शामिल होगी। आगामी विमानन सम्मेलन में भारत में नये विमानन व्यवसाय को लाने के एजेंडा खास तौर से द्रोण प्रणालियां, भारत में विमानों के निर्माण, भारतीय और विदेशी एयरलाइनों द्वारा भारत से विमानों के लिए वित्ता पोषण और पट्टे, भारतीय हवाई अड्डों को अगली पीढ़ी के विमानन केन्द्रों में बदलने, और भारत के प्रत्येक गांव को वैश्विक मूल्य श्रृंखला से जोड़कर हवाई कारगो संभावना को खोलने के बारे में विचार-विमर्श किया जाएगा। उन्होंने कहा कि सम्मेलन भारतीय विमानन क्षेत्र के भविष्य के बारे में है जो हमारी परिकल्पना-2040 को हकीकत में बदलने की तैयारी के लिए प्रमुख उद्योगपतियों, सरकार और नियामकों को एक स्थान पर लाएगा।
सम्मेलन के उद्देश्यों के बारे में टिप्पणी करते हुए नागर विमानन राज्य मंत्री श्री जयंत सिन्हा ने कहा कि न्यायसंगत नियमों और उपयुक्त नीतियों के कारण पिछले पांच वर्षों में विमानन क्षेत्र में जबर्दस्त प्रगति देखने को मिली है। 100 से अधिक व्यावसायिक दृष्टि से जुड़े हवाई अड्डों के साथ विमानन अब भारतीयों के जीवन का केंद्र है। हम नये खण्डों को प्रोत्साहित कर और खोलकर उद्योग के विकास के लिए प्रतिबद्ध हैं। मुझे विश्वास है कि यह सम्मेलन विकास के अगले चरण में भारतीय विमानन के लिए आधार प्रदान करेगा।
30 प्रमुख उद्योगपति ‘द्रोण-इकोसिस्टडम नीति रोडमैप, भारत में क्षेत्रीय परिवहन विमान सहित विमान और उससे जु़ड़े उपकरणों के निर्माण के लिए रोडमैप, ‘भारत से विमानों के लिए वित्तीपोषण और पट्टे- परियोजना रुपया रफ्तार’, राष्ट्रीय विमान कारगो नीति और भारतीय हवाई अड्डों को अगली पीढ़ी के विमानन केन्द्रों में बदलने का मिशन तैयार करने के बारे में 5 प्रमुख सत्रों में विचार-विमर्श करेंगे। 200 से अधिक प्रतिनिधि विचार विमर्श में हिस्सा लेंगे।
भारतीय नागर विमानन उद्योग विस्तार के अभूतपूर्व युग से गुजर रहा है, जिसमें कम लागत के विमान , आधुनिक हवाई अड्डे, घरेलू एयरलाइनों में प्रत्यक्ष विदेशी निवेश , आधुनिक सूचना प्रौद्योगिकी  और क्षेत्रीय संपर्क पर विशेष ध्यान देना शामिल है।
-----
आर.के.मीणा/एएम/केपी/वाईबी –
(Visitor Counter : 789
विद्युत मंत्रालय
पावरग्रिड ने 250वें सब-स्टेशन के रिमोट ऑपरेशन का उद्घाटन किया
पावर ग्रिड कॉरपोरेशन ऑफ इंडिया लिमिटेड  ने हरियाणा के मानेसर में अपने नेशनल ट्रांसमिशन एसेट मैनेजमेंट सेंटर  से पावरग्रिड  के 250वें सब-स्टेशन के रिमोट ऑपरेशन का सफलतापूर्वक उद्घाटन किया।
हरियाणा के मानेसर में स्थित, एनटीएएमसी को 29 अप्रैल, 2015 को राष्ट्र को समर्पित किया गया था। इसे राष्ट्रीय स्तर पर सिस्टम के दूरस्थ संचालन और विभिन्न मापदंडों की निगरानी के लिए स्थापित किया गया था। एनटीएएमसी को विशेषज्ञों द्वारा चौबीस घंटे, सातों दिन संचालित किया जाता है, जो पावरग्रिड को रियल-टाइम ऑपरेशन और इसकी संपत्ति और सिस्टम की निरंतर निगरानी करता है। सब-स्टेशनों के लिए दूरस्थ संचालन और निगरानी तंत्र राष्ट्रीय ग्रिड से जुड़े सब-स्टेशनों की विश्वसनीय, प्रभावी और कुशल निगरानी सुनिश्चित करता है।
निदेशक  और निदेशक  की उपस्थिति में सीएमडी, पावरग्रिड द्वारा इस महत्वपूर्ण कार्यक्रम की शुरुआत की गई। सीएमडी ने तकनीकी प्रगति की सराहना की जो डिजिटल पावरग्रिड की दिशा में एक कदम दर्शाती है। अंतर्राष्ट्रीय स्तर पर सर्वोत्तम प्रथाओं की बराबरी करते हुए डिजिटलीकरण और तकनीकी नवाचार के मामले में कंपनी ने एक और मील के पत्थर को छुआ है। यह कार्यक्रम भारत की आजादी के 75 साल पूरे होने पर "आजादी का अमृत महोत्सव" के हिस्से के रूप में आयोजित किया गया था।
पावरग्रिड में वर्तमान में 263 सब-स्टेशन और 172,000 सीकेएम और 447,000 एमवीए से अधिक ट्रांसफॉर्मेशन क्षमता है। नवीनतम तकनीकी उपकरणों और तकनीकों को अपनाने, स्वचालन और डिजिटल समाधानों के उन्नत उपयोग के साथ पावरग्रिड औसत ट्रांसमिशन सिस्टम उपलब्धता >99% बनाए रखने में सक्षम रहा है।
वाणिज्य एवं उद्योग मंत्रालय
भारत-फ्रांस मैत्री के 25 वर्ष पूरे होने के उपलक्ष्य में 11 अप्रैल, 2023 को भारत-फ्रांस व्यापार शिखर सम्मेलन आयोजित होगा
केंद्रीय वाणिज्य एवं उद्योग, उपभोक्ता कार्य, खाद्य एवं सार्वजनिक वितरण तथा वस्त्र मंत्री श्री पीयूष गोयल और फ्रांस सरकार के अट्रैक्टिवनेस और फ्रेंच नेशनल्स अब्रॉड के विदेश व्यापार मंत्री प्रतिनिधि श्री ओलिवियर बेख्त भारत-फ्रांस व्यापार शिखर सम्मेलन की सह-अध्यक्षता करेंगे। भारत फ्रांस मैत्री के 25 वर्ष पूरे होने के उपलक्ष में भारत-फ्रांस व्यापार शिखर सम्मेलन 11 अप्रैल, 2023 को आयोजित किया जाएगा। शिखर सम्मेलन में हरित भविष्य के निर्माण, उभरती प्रौद्योगिकियों, रक्षा सहयोग और भारत-प्रशांत क्षेत्रों में सहयोग सहित कई विषयों पर ध्यान केंद्रित किया जाएगा। श्री पीयूष गोयल का विभिन्न क्षेत्रों में फ्रांसीसी व्यापार जगत के दिग्गजों के साथ बैठक करने का भी कार्यक्रम है। श्री गोयल सीईओ के गोलमेज सम्मेलन में भी भाग लेंगे। वह 11 से 13 अप्रैल, 2023 तक फ्रांस और इटली की आधिकारिक यात्रा करेंगे। भारत के शीर्ष सीईओ का प्रतिनिधिमंडल भी श्री गोयल के साथ होगा।
फ्रांस के मंत्री श्री ओलिवियर बेख्त के साथ श्री गोयल एक ऐसे कार्यक्रम में भाग लेंगे, जो भारत की सांस्कृतिक विरासत और सॉफ्ट पावर का प्रदर्शन करेगा और इसमें 600 से अधिक फ्रांस सरकार के गणमान्य व्यक्तियों, फ्रांस में भारतीय कारोबारी समुदाय और फ्रांसीसी व्यापार समुदाय के सदस्यों की भागीदारी होने की उम्मीद है। श्री गोयल पेरिस में भारतीय समुदाय के सदस्यों के साथ भी बातचीत करेंगे।
श्री पीयूष गोयल बाद में इटली के रोम जाएंगे, जहां वे उप प्रधानमंत्री और विदेश एवं अंतर्राष्ट्रीय सहयोग मंत्री श्री एंटोनियो तजानी से मुलाकात करेंगे। इसके बाद वे सरकार और उद्योगजगत के गणमान्य व्यक्तियों के साथ नेटवर्किंग डिनर करेंगे। उनका द्विपक्षीय बैठकों के लिए शीर्ष इतालवी सीईओ से मिलने का कार्यक्रम है, जिसके बाद सीईओ इंटरएक्टिव बिजनेस सेशन होगा, जिसमें 35 सीईओ के भाग लेने की संभावना है। इसके बाद इंटरप्राइजेज एंड मेड इन इटली मंत्री श्री एडोल्फो उर्सो के साथ बैठक होगी, जो भारतीय सीईओ के साथ भी बातचीत करेंगे।
इस यात्रा से यूरोपीय क्षेत्र में भारत के प्रमुख व्यापारिक भागीदारों के साथ द्विपक्षीय संबंधों को और मजबूती मिलने की उम्मीद है।
एमजी/ एमएस/एसकेएस
(Visitor Counter : 465
कोयला मंत्रालय
कोयला मंत्रालय को 2022-23 के दौरान 58 कोयला ब्लॉकों के शुरू होने की उम्मीद; 138.28 मिलियन टन कोयला उत्पादन का लक्ष्य
समय पर कोयला उत्पादन सुनिश्चित नहीं करने पर कंपनियों को कारण बताओ नोटिस जारी
मंत्रालय ने राज्य और केंद्रीय एजेंसियों के साथ नियमित समीक्षा बैठक की
कोयला मंत्रालय ने कोयला/वाणिज्यिक खनन के निजी उपयोग  और बिक्री के लिए कोयला ब्लॉक आवंटित किए हैं। वित्त वर्ष 2021-22 में 47 चालू कोयला ब्लॉकों से 85.32 मिलियन टन कोयले का उत्पादन किया गया है। वित्त वर्ष 2022-23 के लिए 203.67 मिलियन टन के निर्धारित उत्पादन के मुकाबले, लगभग 138.28 मिलियन टन कोयला के अनुमानित उत्पादन के साथ कुल 58 कोयला ब्लॉकों के चालू होने की उम्मीद है।
उन कंपनियों को समय-समय पर कारण बताओ नोटिस जारी किए जाते हैं जो कोयला ब्लॉकों के समय पर संचालन के लिए समझौते पर निर्धारित समयसीमा का पालन नहीं कर रही हैं या कोयला उत्पादन के लक्ष्य को हासिल नहीं कर पा रही हैं। मंत्रालय ने मामलों के आधार पर कारण बताओ नोटिस जारी करने और आवंटियों से प्राप्त उत्तरों पर विचार करने के लिए एक जांच समिति का गठन किया है। यह जांच समिति उन मामलों में दंड की सिफारिश करती है जिनमें आवंटियों की तरफ से देरी की जाती है।
जांच समिति ने हाल ही में आयोजित अपनी 17वीं बैठक में 24 कोयला खदानों के मामलों की समीक्षा की है - और चार मामलों अर्थात तेनुघाट विद्युत निगम लिमिटेड , टॉपवर्थ ऊर्जा एंड मेटल्स लिमिटेड , अल्ट्राटेक सीमेंट्स लिमिटेड  और नेशनल थर्मल पावर कॉरपोरेशन लिमिटेड  में आवंटियों की ओर से देरी के कारण प्रदर्शन सुरक्षा के आनुपातिक विनियोग की सिफारिश की है। जांच समिति की सिफारिशों को सरकार ने स्वीकार कर लिया है और विनियोग आदेश जारी किए जा रहे हैं।
जांच समिति की बैठक के बाद, 22 कोयला ब्लॉकों के लिए 16 कंपनियों को कारण बताओ नोटिस जारी किए गए थे।
- हिंडाल्को इंडस्ट्रीज लिमिटेड
- नेशनल थर्मल पावर कॉर्पोरेशन लिमिटेड 
- जेएसडब्ल्यू स्टील लिमिटेड
- त्रिमुला इंडस्ट्रीज लिमिटेड
- दामोदर घाटी निगम
- पश्चिम बंगाल विद्युत विकास निगम
- टॉपवर्थ ऊर्जा एंड मेटल्स लिमिटेड
- बी.एस. इस्पात लिमिटेड
- इंद्रजीत पावर प्राइवेट लिमिटेड
- बिरला कार्पोरेशन लिमिटेड 
- सनफ्लैग आयरन एंड स्टील कंपनी लिमिटेड
- कर्नाटक पावर कॉर्पोरेशन लिमिटेड 
- पावर प्लस ट्रेडर्स प्राइवेट लिमिटेड
- वेदांत लिमिटेड 
- नेशनल एल्युमिनियम कंपनी लिमिटेड
- ईएमआईएल माइन्स एंड मिनरल रिसोर्सेज लिमिटेड।
आगे की नियमित कार्रवाई के अलावा, कोयला मंत्रालय द्वारा ब्लॉक आबंटितियों और संबंधित राज्य/केंद्रीय एजेंसियों जैसे एमओईएफएंडसीसी, राज्य खनन विभागों, राज्य राजस्व विभागों, राज्य वन विभागों, आदि के साथ समीक्षा बैठकें भी आयोजित की जा रही हैं। इनका उद्देश्य कोयला ब्लॉकों का जल्द संचालन और चालू ब्लॉकों से उत्पादन बढ़ाना है। कोयला ब्लॉकों के शीघ्र संचालन के लिए वैधानिक मंजूरी प्राप्त करने में आवंटियों की सहायता के लिए कोयला मंत्रालय ने एक परियोजना प्रबंधन इकाई भी नियुक्त की है।
गृह मंत्रालय
ब्रिक्स एंटी-ड्रग कार्य समूह की चौथी बैठक का आयोजन
अंतर्राष्ट्रीय नशा विरोधी सम्मेलनों के प्रति पांच सदस्य राष्ट्रों की प्रतिबद्धता की पुष्टि करने वाली विज्ञप्ति को अपनाया गया
भारत ने ब्रिक्स राष्ट्रों के मध्य वास्तविक जानकारी साझा करने में सक्षम बनने के लिए नोडल बिन्दुओं का आह्वान किया
बैठक में नशीली दवाओं की तस्करी के लिए डार्कनेट और अन्य उन्नत प्रौद्योगिकियों के दुरुपयोग पर ध्यान केंद्रित किया गया
ब्राजील, रूस, चीन, दक्षिण अफ्रीका और भारत को मिलाकर बने ब्रिक्स एंटी-ड्रग कार्यकारी समूह के चौथे सत्र का इस सप्ताह आयोजन किया गया। भारतीय प्रतिनिधिमंडल का नेतृत्व नारकोटिक्स कंट्रोल ब्यूरो के महानिदेशक श्री राकेश अस्थाना ने किया। इस प्रतिनिधिमंडल में नारकोटिक्स कंट्रोल ब्यूरो की उप महानिदेशक  श्रीमती बी. राधिका, भारतीय दूतावास मास्को में प्रथम सचिव  सुश्री वृंदबा गोहिल, विदेश मंत्रालय में अवर सचिव  डॉ. वैभव तांडले, नारकोटिक्स कंट्रोल ब्यूरो के उप निदेशक  श्री के. पी. एस. मल्होत्रा शामिल थे। इस साल का सत्र 12 अगस्त, 2020 को वीडियो कॉन्फ्रेंस के माध्यम से आयोजित किया गया, जिसकी अध्यक्षता रूस ने की थी।
ब्रिक्स देशों में नशीली दवा की स्थिति, नारकोटिक ट्रग्स, मादक पदार्थों की अवैध तस्करी में अंतर्राष्ट्रीय और क्षेत्रीय प्रवृत्तियों के साथ पैदा हो गई स्थिति के बारे में विभिन्न अंतर्राष्ट्रीय आंतरिक और बाह्य कारकों के प्रभाव के बारे में सम्मेलन के दौरान उपयोगी विचारों का आदान-प्रदान हुआ। विचार-विमर्श के दौरान उभरे सामान्य बिन्दुओं में सदस्य राष्ट्रों के बीच वास्तविक समय जानकारी को साझा करना और समुद्री मार्गों के माध्यम से नशीली दवाओं की बढ़ती तस्करी पर अंकुश लगाने की आवश्यकता शामिल हैं। इस बैठक में नशीली दवाओं की तस्करी के लिए डार्कनेट और अन्य उन्नत तकनीकों के दुरुपयोग के बारे में प्रमुखता से विचार-विमर्श किया गया।
सदस्य राष्ट्रों ने बैठक में चर्चा के लिए सभी बिंदुओं को शामिल करने वाली एक विज्ञप्ति को अंगीकृत किया।
ब्रिक्स 5 राष्ट्रों का एक अनौपचारिक समूह है, जिसमें फेडरेटिव रिपब्लिक ऑफ ब्राजील, रूसी संघ, भारत गणराज्य, पीपुल्स रिपब्लिक ऑफ चाइना और दक्षिण अफ्रीका गणराज्य शामिल हैं। ब्रिक्स देशों की बढ़ती आर्थिक ताकत, वैश्विक आर्थिक विकास के मुख्य संचालन बलों में से एक के रूप में उनका महत्व, उनकी भारी आबादी और प्रचुर मात्रा में प्राकृतिक संसाधन, अंतर्राष्ट्रीय परिदृश्य पर उनके प्रभाव की नींव स्थापित करते हैं और समूह के पीछे मुख्य बल भी हैं। सहयोग के अन्य क्षेत्रों में मुख्य रुप से नशीली दवाओं की दस्करी से संबंधित मामले ब्रिक्स सदस्य राष्ट्रों में सहयोग का एक महत्वपूर्ण क्षेत्र है।
प्रधानमंत्री कार्यालय
‘मन की बात 2.0’ की 10वीं कड़ी में प्रधानमंत्री का संबोधन
लोगों से लॉकडाउन का पालन करने की अपील की
‘मन की बात 2.0’ की 10वीं कड़ी के अपने संबोधन में प्रधानमंत्री श्री नरेन्द्र मोदी ने कड़े फैसले लेने के लिए माफी मांगी और कहा कि कोविड-19 के खिलाफ लड़ाई में कड़े फैसले लेने की आवश्यकता थी।
उन्होंने कहा कि भारत के लोगों को सुरक्षित रखना महत्वपूर्ण है। उन्होंने विश्वास व्यक्त किया कि साथ मिलकर भारत कोविड-19 को हरा देगा।
लॉकडाउन लोगों और उनके परिवार को सुरक्षित रखेगा। उन्होंने चेतावनी देते हुए कहा कि जो लोग ‘अलग-अलग रहने’ का पालन नहीं कर रहे हैं उन्हें मुसीबतें झेलनी पड़ सकती हैं।
आज “मन की बात” कार्यक्रम में अपने विचारों को साझा करते हुए कहा कि उन्हें इस बात का खेद है कि लॉकडाउन के कारण लोगों विशेषकर गरीबों को कठिनाइयों का सामना करना पड़ रहा है। उन्होंने लोगों के लिए सहानुभूति व्यक्त की और कहा कि 130 करोड़ की आबादी वाले भारत जैसे देश में कोई अन्य विकल्प नहीं था। उन्होंने आगे कहा कि कड़े फैसले लेने पड़े क्योंकि यह जीवन या मृत्यु का प्रश्न था और यह देखते हुए कि पूरी दुनिया किस दौर से गुजर रही है।
उन्होंने एक सूक्ति का उद्धरण दिया, “एवं एवं विकार अपि, तरुन्हा साध्यते सुखम।” इसका अर्थ है बीमारी और इसकी विपत्ति को शुरूआत में ही खत्म कर देना चाहिए। उन्होंने जोर देते हुए कहा कि जब बीमारी असाध्य हो जाती है तो इसका इलाज मुश्किल हो जाता है। कोरोनावायरस ने दुनिया को बांध दिया है। प्रधानमंत्री ने कहा, “यह ज्ञान, विज्ञान, अमीर, गरीब, सामर्थवान, कमजोर- सभी को चुनौती दे रहा है। यह किसी एक देश की सीमा तक सीमित नहीं है और यह किसी क्षेत्र या मौसम का भी विभेद नहीं कर रहा है।”
प्रधानमंत्री ने इसे खत्म करने के संकल्प के साथ एकजुट होने के लिए पूरी मानवता का आह्वान किया क्योंकि इस वायरस से पूरी मानव जाति के विनाश का खतरा बन गया है। उन्होंने स्पष्ट किया कि लॉकडाउन का पालन करना दूसरों की मदद करना नहीं बल्कि स्वयं को सुरक्षित रखना है। उन्होंने लोगों से आग्रह किया कि वे अगले कुछ दिनों तक अपने व अपने परिवार की सुरक्षा करें और लक्ष्मण रेखा का पालन करें।
प्रधानमंत्री ने कहा कि कुछ लोग लॉकडॉउन का उल्लंघन कर रहे हैं क्योंकि वे मामले की गंभीरता को समझने की कोशिश नहीं कर रहे हैं। उन्होंने लोगों से लॉकडाउन का पालन करने की अपील की और कहा कि ऐसा नहीं होने पर हमें कोरोनावायरस की विपत्ति से अपने आप को बचाना मुश्किल हो जाएगा। उन्होंने एक उक्ति का जिक्र किया, “आरोग्यम परम भाग्यम्, स्वास्थम् सर्वार्थ साधनम्।” इसका अर्थ है अच्छा स्वास्थ्य सबसे बड़ा सौभाग्य है। उन्होंने बल देते हुए कहा कि दुनिया में खुशी का एक मात्र रास्ता अच्छा स्वास्थ्य है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 172.81 करोड़ से अधिक टीके लगाए जा चुके हैं
भारत में सक्रिय मरीजों की संख्या 5,37,045 है
सक्रिय मामलों की दर 1.26 प्रतिशत है
स्वस्थ होने की वर्तमान दर 97.55 प्रतिशत
बीते चौबीस घंटों में 1,17,591 लोग स्वस्थ हुए,अब तक स्वस्थ हुए कुल लोगों की संख्या 4,15,85,711 है
पिछले 24 घंटों में 44,877 नए मामले सामने आए
दैनिक सक्रिय मामलों की दर 3.17 प्रतिशत है
साप्ताहिक सक्रिय मामलों की दर 4.46 प्रतिशत है
अब तक 75.07 करोड़ जांच की जा चुकी हैं,बीते चौबीस घंटों में 14,15,279 जांच की गई
नीति आयोग
अटल नवाचार मिशन ने भारत में डीप-टेक स्टार्टअप इकोसिस्टम को सशक्त बनाने के लिए मैथवर्क्स के साथ साझेदारी की
अटल नवाचार मिशन  ने भारत में डीप-टेक स्टार्टअप इकोसिस्टम को सशक्त बनाने के उद्देश्य से वैज्ञानिकों और इंजीनियरों के लिए मैथमेटिकल कम्प्युटिंग सॉफ्टवेयर विकसित करने वाले मैथवर्क्स के साथ सहभागिता की।
इस सहभागिता के अंतर्गत अटल नवाचार मिशन द्वारा सहयोग प्राप्त स्टार्टअप्स को मैथवर्क्स टूल , इंजीनियरिंग सहायता, ऑनलाइन प्रशिक्षण, मैटलैब कम्युनिटी तक पहुंच और इसकी घरेलू तथा वैश्विक स्तर पर पहुंच के माध्यम से अपने स्टार्टअप उत्पादों के बारे में जागरूकता फैलाने का अवसर मिलेगा। इसका उद्देश्य प्रारंभिक चरण की इन कंपनियों में नवाचार को बढ़ावा देना और उत्पाद विकास में तेजी लाना है।
मैथवर्क्स उत्पाद पोर्टफोलियो में 100 से अधिक टूलबॉक्स और विशेष उत्पादों के अलावा मैटलैब टेक्निकल कंप्युटिंग प्लेटफॉर्म और सिमुलिंक, मॉडल्स का अभ्यास करने के लिए एक ब्लॉक आरेख पद्धति और मॉडल-आधारित डिजाइन शामिल हैं।
इन उपकरणों को स्मार्ट इलेक्ट्रॉनिक और इंजीनियरिंग डिजाइन, विनिर्माण, विद्युतीकरण, सिमुलेशन, वायरलेस संचार आदि सहित कई उद्योगों ने अपने काम के व्यावहारिक क्षेत्रों में अपनाया है। एआईएम और मैथवर्क्स ने विभिन्न प्रासंगिक विषयों पर इनक्यूबेटरों और स्टार्टअप्स को प्रशिक्षित करने और उन्हें सहायता प्रदान करने की दिशा में ज्ञान को साझा करने के लिए श्रृँखलावार विभिन्न सत्रों को आयोजित करने की योजना बनाई है।
एआईएम मिशन निदेशक श्री आर. रहमान ने कहा कि, “हमें खुशी है कि मैथवर्क्स हमारे साथ नवाचार सहभागी के रूप में जुड़ा है। इस साझेदारी से इनक्यूबेटर्स और स्टार्टअप तरक्की की राह पर आगे बढ़ने के लिए तैयार हैं, क्योंकि हम प्रौद्योगिकी कंप्यूटिंग, इंजीनियरिंग डिजाइन और एआई आधारित नवाचारों के क्षेत्र में मैथवर्क्स की प्रौद्योगिकी और विशेषज्ञता का लाभ उठाते हैं। इस साझेदारी के साथ एआईएम स्टार्टअप्स की क्षमता और स्थिरता को बढ़ाने के लिए प्रतिबद्ध है। उन्होंने कहा कि हम भारतीय नवाचार इकोसिस्टम की दिशा में तरक्की के नए क्षेत्र तलाशने का प्रयास करेंगे।”
भारत में मैथवर्क्स के सेल्स और सर्विस मैनेजर सुनिल मोटवानी ने कहा कि “हमें गर्व है कि भारत में उद्यमिता इकोसिस्टम का समर्थन करने की इस यात्रा में हम एआईएम के साथ एक साझेदार की भूमिका में हैं। हम उद्योग के मानक आधारित टूल्स और विशेषज्ञता को देशभर के एआईएम स्थित स्टार्टअप्स तक पहुंचाएंगे।”
ये घोषणा एक वर्चुअल कार्यक्रम के दौरान की गई, जिसमें एआईएम, नीति आयोग, मैथवर्क्स के अधिकारी, एआईएम से समर्थन प्राप्त स्टार्टअप्स, इन्क्यूबेटर्स और मेंटर्स सहित अन्य लोग शामिल हुए।
मैथमेटिकल कम्प्युटिंग सॉफ्टवेयर के क्षेत्र में मैथवर्क्स एक प्रमुख डेवलपर है। ऑटोमोटिव, एयरोस्पेस, इलेक्ट्रॉनिक्स, नवीकरणीय ऊर्जा, वित्तीय सेवाओं, बायोटेक और अन्य उद्योगों में खोज, नवाचार और विकास की गति को बढ़ाने के लिए दुनियाभर के इंजीनियर और वैज्ञानिक इन उत्पादों पर भरोसा करते हैं। मैथवर्क्स दुनियाभर में 3000 से अधिक स्टार्टअप्स और 300 एक्सेलरेटर्स को सहायता प्रदान करता है।
गृह मंत्रालय
केंद्र सरकार ने 26 दिसंबर को 'वीर बाल दिवस' के रूप में मनाने का निर्णय लिया
केंद्र सरकार ने 26 दिसंबर को सिखों के दसवें गुरु गोविंद सिंह जी के युवा पुत्रों साहिबजादा जोरावर सिंह जी और साहिबजादा फतेह सिंह जी के द्वारा 26 दिसंबर,1705 को सिख धर्म की गरिमा और गौरव की रक्षा के लिए केवल 9 और 6 वर्ष की आयु में सर्वोच्च और अद्वितीय बलिदान देने की स्मृति में “वीर बाल दिवस” के रूप में मनाने का निर्णय लिया है।
यह कृतज्ञ राष्ट्र और देशवासियों द्वारा “आजादी के अमृत महोत्सव” मनाने के दौरान साहिबजादा जोरावर सिंह और साहिबजादा फतेह सिंह द्वारा न्याय की खोज में महान पराक्रम प्रदर्शित करने और सर्वोच्च बलिदान देने के प्रति अभिनंदन और श्रद्धाजंलि होगी।
विद्युत मंत्रालय
एनटीपीसी ने झारखंड के उत्तरी कर्णपुरा सुपर क्रिटिकल प्लांट में देश का पहला वातानुकूलित कंडेनसर चालू किया
एनटीपीसी ने रिड्यूस, रीयूज और रीसायकल के माध्यम से जल संरक्षण के लिए अपनी प्रतिबद्धता का प्रदर्शन करते हुए, भारत का पहला वातानुकूलित कंडेनसर वाला सुपर क्रिटिकल प्लांट चालू किया है।
देश की सबसे बड़ी एकीकृत विद्युत उत्पादक कंपनी, एनटीपीसी ने 01 मार्च 2023 को झारखंड के उत्तरी कर्णपुरा  में 660 मेगावाट की पहली इकाई का वाणिज्यिक परिचालन शुरू किया है।
इस परियोजना की परिकल्पना एयर कूल्ड कंडेनसर  के साथ की गई है, जिसमें पारंपरिक वाटर कूल्ड कंडेनसर  की तुलना में लगभग 1/3 वाटर फुटप्रिंट है। इसके माध्यम से एक वर्ष में लगभग 30.5 एमसीएम पानी की बचत होगी और इस प्रकार से इस क्षेत्र में वार्षिक रूप से लगभग 15 लाख लोगों की आवश्यकताओं की पूर्ति होगी।
एनटीपीसी द्वारा पहले ही अपने संयंत्रों में जल का ठोस प्रबंधन करने के लिए में अनेक उपाय किए गए हैं। एनटीपीसी, विद्युत उत्पादन की अपनी मुख्य व्यावसायिक गतिविधि के साथ-साथ जल संरक्षण और प्रबंधन करने के लिए 3 आर  को बढ़ावा देगा। एनटीपीसी लिमिटेड प्रतिष्ठित यूएन ग्लोबल कॉम्पैक्ट्स सीईओ वाटर मैंडेट का एक हस्ताक्षरकर्ता भी है।
एनटीपीसी जल नीति को लागू करते हुए जल संवहनीयता के मुद्दों को सक्रिय रूप से संबोधित करने के लिए प्रतिबद्ध है, जो जल प्रबंधन रणनीतियों, प्रणालियों, प्रक्रियाओं, प्रथाओं और अनुसंधान पहलों की स्थापना के लिए एक दिशासूचक के रूप में काम करेगा।
उत्तरी कर्णपुरा संयंत्र में 660 मेगावाट की 3 इकाइयां होंगी जिसकी कुल क्षमता 1,980 मेगावाट होगी। यह संयंत्र सबसे कुशल सुपरक्रिटिकल प्रौद्योगिकी पर आधारित है और एक पिट हेड संयंत्र  होने के कारण झारखंड, बिहार, पश्चिम बंगाल और ओडिशा राज्यों को सस्ते दामों पर विद्युत की आपूर्ति करेगा।
एनटीपीसी प्रौद्योगिकियों का लाभ उठाने में हमेशा सबसे आगे रहा है और विद्युत क्षेत्र में नई प्रौद्योगिकियों को अपनाने का बीड़ा उठाया है। एनटीपीसी वर्तमान में कोयला, गैस, हाइड्रो, सौर और पवन संयंत्रों के माध्यम से देश में विद्युत की 24 प्रतिशत मांग को पूरा करता है।
आवास एवं शहरी कार्य मंत्रालय
आवास और शहरी कार्य मंत्रालय ‘शहरी समृद्धि उत्सव 2020’ के बारे में राज्यों और केंद्रशासित प्रदेशों के साथ परामर्श कार्यशाला आयोजित करेगा
आवास और शहरी कार्य मंत्रालय के तहत दीनदयाल अंत्योदय योजना - राष्ट्रीय शहरी आजीविका मिशन  30 दिसंबर, 2019 को नई दिल्ली में सभी राज्यों और केंद्र शासित प्रदेशों के साथ शहरी समृद्धि उत्सव  2020 के लिए रूपरेखा तैयार करने के बारे में एक परामर्श बैठक आयोजित करेगा। इस कार्यशाला में एसएसयू 2019 के पहले संस्करण से प्राप्त जानकारी के बारे में विचार-विमर्श किया जाएगा और 28 मार्च से 12 अप्रैल, 2020 तक आयोजित किए जाने वाले एसएसयू 2020 के आगामी संस्करण के बारे में रणनीति और योजना तैयार की जाएगी। इस कार्यशाला में राज्य शहरी आजीविका मिशन राज्य कौशल विकास मिशन और अन्य भागीदारों के अलावा मंत्रालय के अधिकारी भी भाग लेंगे। यह सह-निर्माण कार्य योजना के बारे में राज्यों के साथ एसएसयू 2020 के लिए एक महत्वपूर्ण प्रक्रिया वाला प्रयास है, ताकि यह सुनिश्चित हो कि विकास प्रक्रिया से जुड़े उत्पाद वास्तविक और समावेशी हों।
इस कार्यशाला में स्ट्रीट वेंडर्स एक्ट को लागू करने के बारे में विस्तृत विचार-विमर्श के अलावा पलम्बिंग क्षेत्र में शहरी लाभार्थियों के लिए कौशल विकास के मुद्दे पर भी विचार-विमर्श किया जाएगा। वित्त वर्ष 2018-19 के दौरान डीएवाई – एनयूएलएम के कार्यान्वयन में उत्कृष्ट प्रदर्शन करने वाले विजेता राज्यों को सिस्टेमेटिक प्रोग्रेसिव एनेलेटिक्ल रीयल टाइम रैंकिंग  2018-19 पुरस्कार प्रदान करने की भी योजना है। स्वयं सहायता समूहों  द्वारा तैयार किए गए उच्च गुणवत्ता उत्पादों की ई-कॉमर्स पोर्टलों पर बोर्डिंग के लिए सहयोग पर भी एसएसयू-2020 के दौरान विचार-विमर्श किया जाएगा। एसएचजी के स्थानीय रूप से बनाए गए उत्पादों के लिए व्यापक उपभोक्ता आधार तक पहुंच प्रदान करने के अलावा ब्रांडिंग डिजिटल मार्केटिंग और वित्तीय प्रबंधन के कौशल में महिला उद्यमियों के क्षमता निर्माण में भी यह पहल उपयोगी होगी।
आवास और शहरी कार्य मंत्रालय डीएवाई-एनयूएलएम के तहत लाभार्थियों के जीवन में महत्वपूर्ण प्रभाव लाने के लिए शहरी समृद्धि उत्सव को एक मंच के रूप में बढ़ावा दे रहा है। इस कार्यशाला के विचार-विमर्श से राज्य और अन्य भागीदारों से बेहतर कार्रवाई किए जाने की उम्मीद है, ताकि निर्धारित लक्ष्यों को अर्जित करने के लिए आगामी शहरी समृद्धि उत्सव को आयोजित किया जा सके। एसएसयू-2020 शहरी आबादी के सबसे कमजोर वर्गों तक पहुंच का विस्तार करने, अपनी पहुंचों का प्रदर्शन करने तथा शहरी स्वयं सहायता समूह से 15.60 लाख सदस्यों को कवर करके अन्य सरकारी योजनाओं तक स्वयं सहायता समूह के सदस्यों को पहुंच उपलब्ध कराने में सफल रहा है।
(आरकेमीणा/आरएनएम/एएम/आईपीएस/एसके–4985
(Visitor Counter : 389